b"\n_START_ARTICLE_\nNeus Campillo i Iborra\n_START_SECTION_\nVida professional\n_START_PARAGRAPH_\nFou professora visitant en la Universitat Harvard en l'any 1998 i en la Universitat Yale en 2007._NEWLINE_En l'actualitat, les seues principals l\xc3\xadnies d'investigaci\xc3\xb3 s\xc3\xb3n la filosofia d'Hannah Arendt i la Teoria Feminista com a Teoria Cr\xc3\xadtica, encara que el seu camp de pensament va des de S\xc3\xb2crates i els sofistes a les pol\xc3\xadtiques p\xc3\xbabliques amb perspectiva de g\xc3\xa8nere._NEWLINE_La Teoria Feminista com a Teoria Cr\xc3\xadtica parteix de la idea de que el feminisme, a m\xc3\xa9s de teoria pol\xc3\xadtica i moviment reivindicatiu \xc3\xa9s una cr\xc3\xadtica teorica. El motiu pel qual es t\xc3\xa9 en compte al feminisme en l'\xc3\xa0mbit de la filosofia \xc3\xa9s per el seu car\xc3\xa0cter de cr\xc3\xadtica. Radicalitzar les idees il\xc2\xb7lustrades i mostrar les seues paradoxes constitueix el nucli del programa feminista. Nascuda en temps de la il\xc2\xb7lustraci\xc3\xb3 la cr\xc3\xadtica feminista mostrava, ja que sols des del prejudici mis\xc3\xb2gin i no des de la ra\xc3\xb3 es podia sostindre que es deixara fora del concepte de ciutadania a la meitat de la humanitat._NEWLINE_Pel que fa a Hannah Arendt, Neus Campillo estudia com en el seu pensament es van redefinint la pol\xc3\xadtica i la filosofia fins a arribar a plasmar algunes de les claus b\xc3\xa0siques del Segle XX: com seguir pensant quan s'ha comprovat que la modernitat, la ci\xc3\xa8ncia i la t\xc3\xa8cnica, poden representar la fi de la humanitat, i com pot una societat de masses i de consum fer front al perill del totalitarisme._NEWLINE_Actualment \xc3\xa9s tamb\xc3\xa9 l'editora de la revista d'investigaci\xc3\xb3 feminista, Aspark\xc3\xada. Aquesta p\xc3\xbablica, nascuda en 1992, aborda temes enquadrats dins de la investigaci\xc3\xb3 feminista i enfoca els estudis de g\xc3\xa8nere des d'una perspectiva interdisciplinar.\n_START_SECTION_\nPremis\n_START_PARAGRAPH_\nFou una de les 10 dones homenatjades en l'Acte per el Dia de la Dona, organitzat per la presidenta de la Comissi\xc3\xb3 d'Igualtat de les Corts, Llum Qui\xc3\xb1onero, en mar\xc3\xa7 de 2017. En ell se li reconeixia el seu treball i les seues aportacions com a investigadora en l'Institut Universitari d'Estudi de la Dona de la Universitat de Val\xc3\xa8ncia."